Betingelser for brug af Nummerdeling

Nummerdeling er en tillægstjeneste, som knyttes til dit mobilabonnement hos Telia. Med Nummerdeling har du mulighed for at koble iPhones (iPhone 6 eller nyere) sammen med Apple Watch (Series 3 eller nyere), så du kan modtage og foretage opkald og iMessage samt bruge data fra dit mobilabonnement – selv om du ikke har din smartphone med dig. Brug af Nummerdeling kræver en dataforbindelse, og brug af tjenester på Apple Watch ved hjælp af Nummerdeling benytter data, tale og sms fra dit mobilabonnement. Hvis du har opbrugt din inkluderede data i mobilabonnementet, er der mulighed for at tilkøbe ekstra data. Nummerdeling faktureres forud, og der er ingen opsigelsesperiode. Hvis Nummerdeling opsiges før sidste dag i regningsperioden, vil det beløb, der er til gode, blive modregnet på den næste faktura.


Er dit Apple Watch og din iPhone ikke forbundet via Bluetooth, kan du stadig modtage og afsende sms’er. Det kræver blot, at din iPhone er tændt. Du kan dog fortsat modtage og afsende iMessage, også selvom din iPhone er slukket. Apple Watch kan ikke benyttes med Nummerdeling i udlandet. Servicen kan derfor ikke benyttes på udenlandsk netværk.


